ಅನಂತರಾಮುರವರ ಪಶ್ಚಿಮ ಮುಖಿ 'ಪ್ರವಾಸಕಥನ ಕೃತಿ'ಗೆ, ಕರ್ನಾಟಕ ಸರ್ಕಾರದ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ದೊರೆತಿದೆ. ಸನ್ ೨೦೦೮ ರ, ಪ್ರವಾಸೋದ್ಯಮ ವಿಭಾಗಕ್ಕೆ ಮೀಸಲಾಗಿಟ್ಟಿದ್ದ ಪ್ರಶಸ್ತಿಯನ್ನು, ೨೦೧೦ ರ, ಜೂನ್ ತಿಂಗಳಿನಲ್ಲಿ ಉಡುಪಿಯಲ್ಲಿ ಆಯೋಜಿಸಲಾಗಿದ್ದ ಪ್ರಶಸ್ತಿಪ್ರದಾನ ಸಮಾರಂಭದಲ್ಲಿ ವಿತರಿಸಲಾಯಿತು. ಸನ್. ೨೦೦೮ ರ, ಪರಿಸರ ಸಂರಕ್ಷಣೆಯ ಬಗ್ಗೆ ಮುಡುಪಾಗಿಟ್ಟ ಪತ್ರಿಕೋದ್ಯಮ-ಪ್ರಶಸ್ತಿ, ಹಾಗೂ ೫೦ ಸಾವಿರರೂಪಾಯಿಗಳ ನಗದು ಬಹುಮಾನವನ್ನು ಬೆಂಗಳೂರಿನ ಡಾ. ಅಂಬೇಡ್ಕರ್ ಭವನದಲ್ಲಿ ಪ್ರದಾನಮಾಡಲಾಯಿತು. ’ಕರ್ನಾಟಕದ ಮುಖ್ಯಮಂತ್ರಿ’ ಯವರು ಈ ಪ್ರತಿಷ್ಠಿತ ಬಹುಮಾನವನ್ನು, ತುಮಕೂರಿನ ವಿಜ್ಞಾನ ಕೇಂದ್ರದಲ್ಲಿ ಆಹ್ವಾನಿತ ಸಭಿಕರ ಸಮ್ಮುಖದಲ್ಲಿ ಆಯೋಜಿಸಲಾದ ಸಮಾರಂಭದಲ್ಲಿ ವಿತರಿಸಿದರು. ಆದರೆ, ಅನಂತರಾಮುರವರು, ತಮ್ಮ ವೃತ್ತಿಜೀವನದುದ್ದಕ್ಕೂ ಪರಿಸರ ಸಂರಕ್ಷಣೆಯ ಬಗ್ಗೆ ತಿಳಿವಳಿಕೆನೀಡುವ ಹಲವಾರು ಕಮ್ಮಟಗಳನ್ನು ಏರ್ಪಡಿಸಿದ್ದರು. ಸಕ್ರಿಯವಾಗಿ ದುಡಿದಿದ್ದರು. ಹಾಗಾಗಿ ತಮಗೆ ದೊರಕಿದ ನಗದು ೫೦ ಸಾವಿರ ರೂಪಾಯಿಗಳ ಪಾರಿತೋಷಕವನ್ನು, ತಾವು ಪಡೆಯದೆ, 'ಪರಿಸರ ಸಂರಕ್ಷಣೆಯ ಕಾರಣ'ಕ್ಕೆ ದಾನವಾಗಿ ಕೊಟ್ಟಿರುವುದಾಗಿ, ತುಮಕೂರು ವಿಜ್ಞಾನ ಬೋಧಕ ವಿದ್ಯಾಸಂಸ್ಥೆಯ ವೇದಿಕೆಯ ಮೇಲೆ ಘೋಷಿಸಿದರು.

ಕರ್ನಾಟಕ ಸಾಹಿತ್ಯ ಅಕ್ಯಾಡಮಿ ಪ್ರಶಸ್ತಿ
೪ ದಶಕಗಳ ಹಿಂದಿನ ಪರಿಸ್ತಿತಿ
ಪ್ರೊಜಿಟಿಎನ್ ಮೆಚ್ಚುಗೆ ಪಡೆದವರು
ಪರಿವಾರದ ಸದಸ್ಯರ ಸಹಕಾರ